זנדהורסט

זַנְדְהוֹרְסְט (בגרמנית: Sandhorst) הוא כפר הנמצא בתוך שטח השיפוט של עיר המחוז אָאוּרִיךְ, שממוקם מצפון למרכזהּ, במזרח פריזיה, שבסקסוניה התחתונה.

== היסטוריה ==
בעבר הכפר זַנְדְהוֹרְסְט היה במשך מאות שנים ראשות עצמאית. הכפר סופח ב-1 ביולי 1972 לעיר<ref>Federal Statistical Office (ed.): . W. Kohlhammer GmbH, Stuttgart / Mainz 1983, , p. 261 .</ref> המחוז אאוריך בעקבות הרפורמה המוניציפלית בממשל המקומי בסקסוניה התחתית.

בין החודשים נובמבר 1947 ועד אוגוסט 1948 בזמן שמעפילי אניית המעפילים אקסודוס 1947 שהו במחנה אמדן, בעקבות מבצע אואזיס, בו הבריטים גרשו את מעפילי האנייה חזרה לגרמניה, רוב העיר אמדן הייתה הרוסה<ref>אהרון דישון, מאהרונצ‘יק לאהר‘לה, מסעו של אהרון דישון, משם-לפה, 2017, עמ' 80</ref>. המקום היחיד באזור, שבו בית החולים ובית היולדות לא נפגעו בהפצצות המסיביות של בנות הברית, היה בכפר זנדהורסט. אי לכך, היולדות מהאזור וממחנה המעפילים<ref>ראה בגלריית הצילומים:- צילומי תעודת לידה של יילוד ממחנה אמדן ורשימת הילדים ממשפחות מעפילי האקסודוס שנולדו בזנדהורסט.</ref>, הופנו לבית היולדות שבכפר. בית היולדות התקיים במקום עד שנת 1985, מיום שבית היולדות נסגר המתחם על כל המבנים שבו הפכו למכון מחקר חקלאי הנותן שירות לכל חקלאיי סקסוניה התחתונה.

== גאוגרפיה ==
הכפר ממוקם כ-1.5 ק"מ מצפון למרכז העיר אאוריך.

הכפר זנדהורסט נכון לתאריך 31 דצמבר 2019, משתרע על שטח של כ -10.8 קמ"ר. גרים בו כ -4,458 תושבים. צפיפות האוכלוסייה עומדת על כ־395 תושבים לקילומטר רבוע. זנדהורסט הוא הכפר המאוכלס ביותר מבין 21 הכפרים והעיירות הכלולים בשטח השיפוט של עיר המחוז אאוריך.

הכפר נמצא בגובה של 8 מטר מעל גובה פני הים. ממזרח לכפר בעיקר ומצפון מערב ישנם אזורי ביצות כבול נרחבים כתוצאה ממי תהום עיליים העולים לפני השטח.

== כלכלה ==
===תעשייה===
הכפר זנדהורסט חולק אזור תעשייה גדול עם מחוז טננהאוזן. בין היתר, באזור תעשייה זה נמצא המפעל של יצרן טורבינות הרוח לייצור חשמל אנרקסון . על מנת לשנע את הציוד המיוצר במפעל נאלצו משאיות ענק לחצות את הכפר כדי להגיע לכבישים הפדרליים 28 ,31 או לנמל אמדן. תנועת משאיות זו גרמה לבעיות תנועה משמעותיות בכפר. כדי להקל על בעיות אלה, בשנת 2008 הופעל מחדש קו הרכבת הישן שעבר מדרום מערב לכפר.

גורם כלכלי חשוב נוסף הכלול בשטח השיפוט של הכפר, הוא מחנה הצבא בשם קסקטין בְּלִיכֶר - Blücher Barracks של הדיוויזיה הרביעית המוטסת בלופטוואפה. בשנות השישים נבנו באזור זנדהורסט כנסייה, בתי ספר וגני ילדים עבור משפחותיהם של אנשי חיל האוויר החיים במחנה.

===תיירות===
תיירים יכולים ליהנות מיער מחטני גדול וצפוף באזור זנדהורסט, עם מתקני משחק לילדים, שבילי כושר וטחנת הקמח של זנדהורסט שהוקמה בשנת 1908 הפתוחה למבקרים.

===חקלאות===
ממזרח וצפון-מערב לזנדהורסט, ישנם אזורי ביצות כבול נרחבים כתוצאה ממי תהום עיליים, המעובדים זה עשרות שנים על ידי חקלאיי האזור.

==גלריה==
<gallery>
קובץ:Aurich-Sandhorst.svg|הכפר זנדהורסט בתחום השיפוט של עיר המחוז אאוריך.
קובץ:Logo Enercon.svg|לוגו של החברה לייצור טורבינות רוח לייצור חשמל הנמצא בזנדהורסט
קובץ:2013-05-03 Fotoflug Leer Papenburg DSCF7240.jpg|מפעל הייצור לטורבינות רוח הנמצא בזנדהורסט. ברקע נראים בתי הכפר
קובץ:20150308 xl Windkraftanlage-WKA-in-der-Naehe-Prenzlau-Uckermark-3051.jpg|טורבינות רוח לייצור חשמל
קובץ:Sandhorst-1.jpg|יער בזנדהורסט
קובץ:Sandhorst-2.jpg|רשימת ילדי מעפילי אניית המעפילים אקסודוס-1947 שנולדו בבית היולדות שבזנדהורסט בין החודשים נובמבר 1947 ועד אוגוסט 1948
קובץ:Sandhorst-3.jpg|תעודת לידה של היילוד לוי דניאל ממחנה אמדן שנולד בבית היולדות זנדהוסט אאוריך
קובץ:Sandhorst-4.jpg|בית היולדות לשעבר בזנדהורסט. החל משנת 1985 משמש כמכון מחקר חקלאי
קובץ:2013-05-03 Fotoflug Nordholz Papenburg HP 2860.JPG|מחנה הצבא בשם קסקטין בְּלִיכֶר - Blücher Barracks של הדיוויזיה הרביעית המוטסת בלופטוואפה
</gallery>

== ראו גם ==
* אמדן
* מבצע אואזיס

== קישורים חיצוניים ==

* [https://www.enercon.de/home/ מפעל אנרקון ליצור טורבינות רוח לייצור חשמל שבזנגהורסט] (בגרמנית).
* [http://xn--mhlenverein-sandhorst-8hc.de/wordpress/ טחנת זנדהורסט] (בגרמנית).
* [http://bildarchiv.on-online.de/html/3_3.html בית היולדות הישן בזנדהורסט] (אלבום תמונות בגרמנית).
* [http://ostfriesisches-klinik-journal.org/2015/04/history-das-urwaldkrankenhaus-aurich-sandhorst/ היסטוריה של בית החולים/יולדות בזנדהורסט] (בגרמנית).

== הערות שוליים ==

קטגוריה:סקסוניה התחתונה: ערים
קטגוריה:שכונות